48 de cazuri de gripă clinică în ultima săptămână, în România.
În săptămâna 23 – 29 noiembrie au fost înregistrate în România 48 de cazuri de gripă clinică. Numărul este mai mare faţă de anul trecut, în aceeași perioadă, când au fost 41 de cazuri. Până acum nu a fost comunicat niciun deces confirmat cu virus gripal.
Centrul Naţional de Supraveghere şi Control a Bolilor Transmisibile (CNSCBT) anunţă că în săptămâna 23 – 29 noiembrie au fost înregistrate în România 48 de cazuri de gripă clinică, mai multe faţă de perioada similară a anului trecut.La nivel naţional, numărul total de cazuri de infecţii respiratorii acute (gripă clinică, IACRS şi pneumonii) a fost de 31.874, cu 63,9% mai mic comparativ cu cel înregistrat în aceeaşi săptămână a sezonului precedent, când au fost 88.394 de cazuri, potrivit CNSCBT.Numărul cazurilor este cu 27,4% mai mic comparativ cu cel din săptămâna anterioară, când s-au înregistrat 43.954 de cazuri.Scăderile sunt puse şi pe seama subraportărilor din perioada sărbătorilor legale.CNSCBT anunţă şi că în ultima săptămână au fost raportate la nivel naţional 48 cazuri de gripă clinică. Numărul este mai mare faţă de anul trecut, în aceeai perioadă, când au fost 41 de cazuri.Până acum nu a fost comunicat niciun deces confirmat cu virus gripal.Până în 29 noiembrie au fost vaccinate antigripal 864.796 persoane din grupele la risc, cu vaccin distribuit de Ministerul Sănătăţii.